CELEX: 32021R0733
Language: ro
Date: 2021-05-05 00:00:00
Title: Regulamentul de punere în aplicare (UE) 2021/733 al Comisiei din 5 mai 2021 de modificare a Regulamentului de punere în aplicare (UE) nr. 887/2011 și a Regulamentului de punere în aplicare (UE) 2017/961 în ceea ce privește numele titularului autorizației pentru Enterococcus faecium CECT 4515 ca aditiv pentru hrana animalelor și de modificare a Regulamentului de punere în aplicare (UE) 2020/1395 în ceea ce privește numele titularului autorizației pentru Bacillus amyloliquefaciens CECT 5940 ca aditiv pentru hrana animalelor (Text cu relevanță pentru SEE)

6.5.2021   
               
               
                  RO
               
               
                  Jurnalul Oficial al Uniunii Europene
               
               
                  L 158/11
               
            
         REGULAMENTUL DE PUNERE ÎN APLICARE (UE) 2021/733 AL COMISIEI
         din 5 mai 2021
         de modificare a Regulamentului de punere în aplicare (UE) nr. 887/2011 și a Regulamentului de punere în aplicare (UE) 2017/961 în ceea ce privește numele titularului autorizației pentru Enterococcus faecium CECT 4515 ca aditiv pentru hrana animalelor și de modificare a Regulamentului de punere în aplicare (UE) 2020/1395 în ceea ce privește numele titularului autorizației pentru Bacillus amyloliquefaciens CECT 5940 ca aditiv pentru hrana animalelor
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
         întrucât:
         
                     (1)
                  
                  
                     Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații.
                  
               
                     (2)
                  
                  
                     Evonik Nutrition & Care GmbH a depus o cerere în conformitate cu articolul 13 alineatul (3) din Regulamentul (CE) nr. 1831/2003, propunând modificarea numelui titularului autorizației care apare în Regulamentul de punere în aplicare (UE) nr. 887/2011 al Comisiei (2), în Regulamentul de punere în aplicare (UE) 2017/961 al Comisiei (3) și în Regulamentul de punere în aplicare (UE) 2020/1395 al Comisiei (4).
                  
               
                     (3)
                  
                  
                     Solicitantul susține că Evonik Nutrition & Care GmbH și-a schimbat denumirea în Evonik Operations GmbH. Cererea a fost însoțită de datele justificative relevante.
                  
               
                     (4)
                  
                  
                     Modificarea propusă a termenilor autorizației este de natură pur administrativă și nu implică o reevaluare a aditivului în cauză. Autoritatea Europeană pentru Siguranța Alimentară a fost informată cu privire la cerere.
                  
               
                     (5)
                  
                  
                     Pentru a permite solicitantului să-și exercite drepturile de comercializare sub denumirea Evonik Operations GmbH, este necesară modificarea termenilor autorizației.
                  
               
                     (6)
                  
                  
                     Prin urmare, Regulamentul de punere în aplicare (UE) nr. 887/2011, Regulamentul de punere în aplicare (UE) 2017/961 și Regulamentul de punere în aplicare (UE) 2020/1395 trebuie modificate în consecință.
                  
               
                     (7)
                  
                  
                     Deoarece nu există motive de siguranță care să necesite aplicarea imediată a modificării aduse prin prezentul regulament Regulamentului de punere în aplicare (UE) nr. 887/2011, Regulamentului de punere în aplicare (UE) 2017/961 și Regulamentului de punere în aplicare (UE) 2020/1395, este oportun să se prevadă o perioadă de tranziție în cursul căreia stocurile existente să poată fi epuizate.
                  
               
                     (8)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Modificarea Regulamentului de punere în aplicare (UE) nr. 887/2011
            Regulamentul de punere în aplicare (UE) nr. 887/2011 se modifică după cum urmează:
            
                        1.
                     
                     
                        în titlu, textul „titularul autorizației Evonik Nutrition & Care GmbH” se înlocuiește cu textul „titularul autorizației Evonik Operations GmbH”;
                     
                  
                        2.
                     
                     
                        în a doua coloană din anexă, intitulată „Numele titularului autorizației”, textul „Evonik Nutrition & Care GmbH” se înlocuiește cu „Evonik Operations GmbH”.
                     
                  
         
            Articolul 2
            Modificări aduse Regulamentului de punere în aplicare (UE) 2017/961
            Regulamentul de punere în aplicare (UE) 2017/961 se modifică după cum urmează:
            
                        1.
                     
                     
                        în titlu, textul „titularul autorizației Evonik Nutrition & Care GmbH” se înlocuiește cu textul „titularul autorizației Evonik Operations GmbH”;
                     
                  
                        2.
                     
                     
                        în a doua coloană din anexă, intitulată „Numele titularului autorizației”, textul „Evonik Nutrition & Care GmbH” se înlocuiește cu „Evonik Operations GmbH”.
                     
                  
         
            Articolul 3
            Modificări ale Regulamentului de punere în aplicare (UE) 2020/1395
            Regulamentul de punere în aplicare (UE) 2020/1395 se modifică după cum urmează:
            
                        1.
                     
                     
                        în titlu, textul „titularul autorizației Evonik Nutrition & Care GmbH” se înlocuiește cu textul „titularul autorizației Evonik Operations GmbH”;
                     
                  
                        2.
                     
                     
                        în a doua coloană din anexă, intitulată „Numele titularului autorizației”, textul „Evonik Nutrition & Care GmbH” se înlocuiește cu „Evonik Operations GmbH”.
                     
                  
         
            Articolul 4
            Măsuri tranzitorii
            Stocurile de aditivi existente, care sunt în conformitate cu dispozițiile aplicabile înainte de data intrării în vigoare a prezentului regulament, pot continua să fie introduse pe piață și pot fi utilizate până la epuizare.
         
         
            Articolul 5
            Intrare în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 5 mai 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 268, 18.10.2003, p. 29.
         
            (2)  Regulamentul de punere în aplicare (UE) nr. 887/2011 al Comisiei din 5 septembrie 2011 privind autorizarea unui preparat de Enterococcus faecium CECT 4515 ca aditiv în hrana puilor pentru îngrășare (titularul autorizației Norel S.A.) (JO L 229, 6.9.2011, p. 7).
         
            (3)  Regulamentul de punere în aplicare (UE) 2017/961 al Comisiei din 7 iunie 2017 privind autorizarea preparatului de Enterococcus faecium CECT 4515 ca aditiv furajer pentru purceii înțărcați și a unei noi utilizări în apa de băut a purceilor înțărcați și a puilor pentru îngrășare și de modificare a Regulamentului (CE) nr. 2036/2005 și Regulamentul (UE) nr. 887/2011 (titularul autorizației Evonik Nutrition & Care GmbH) (JO L 145, 8.6.2017, p. 7).
         
            (4)  Regulamentul de punere în aplicare (UE) 2020/1395 al Comisiei din 5 octombrie 2020 privind reînnoirea autorizației pentru Bacillus amyloliquefaciens CECT 5940 ca aditiv furajer pentru puii pentru îngrășare, a autorizației pentru puicuțele crescute pentru ouat și de abrogare a Regulamentului (CE) nr. 1292/2008 (titularul autorizației: Evonik Nutrition & Care GmbH) (JO L 324, 6.10.2020, p. 3).